Information For CasparWaara
Nickname : CasparWaara
[ Send Private Message To CasparWaara ]
Last 10 comments by CasparWaara:
Last 10 news submissions sent by CasparWaara:
Page took 0.03906 seconds to load. Batsa begin ook met regsaksie teen regering | Maroela Media
British American Tobacco South Africa (Batsa) het Vrydag met dringende regstappe begin teen die Suid-Afrikaanse regering se besluit om die verbod op tabakverkope tydens vlak 3 van afsondering te verleng. Fair Trade Independent Tobacco Association (Fita SA) het die minister van samewerkende regering en tradisionele sake reeds hof toe gesleep oor die verbod.
Batsa sê in ŉ verklaring sedert die verbod op tabakverkope in werking getree het, het Batsa nog geen formele reaksie van die regering ontvang nie. Hy is ook nie by enige van die regering se konsultasieprosesse betrek nie.
Johnny Moloto, Batsa se hoof van buitelandse sake, sê Batsa het tot dusver nog net sy steun vir die regering se afsonderingsregulasies uitgespreek ten einde die verspreiding van die virus te bekamp.
Maroela Media het vroeër berig die nasionale bevelsraad het Donderdag gesê vlak 3 van die afsonderingstydperk is die grootste heropening van die ekonomie nóg sedert die algehele landwye afsondering 63 dae gelede ingestel is. Tydens vlak 3 sal verbruikers weer in staat wees om alle produkte te koop wat gedurende vlak 4 en 5 verbied was. Die koop en verkoop van tabakprodukte bly egter verbode. Die uitvoer van tabakprodukte word wel toegelaat.
“Ons het deurlopend pogings aangewend om met die regering in gesprek te tree. Terwyl alle ander produkte nou verkoop mag word, behalwe tabakprodukte, en gegewe die gebrek aan enige reaksie van die regering se kant, het ons besluit om dringend tot regsaksie oor te gaan,” sê Moloto.
Volgens Moloto sal die voortdurende verbod op wettige tabakverkope die voortbestaan van die tabaksektor bedreig en so ook duisende mense werkloos laat. Hy sê die verbod op wettige tabakverkope dryf miljoene rokers, en wetsgehoorsame burgers en handelaars, om op onwettige maniere sigarette te bekom. “Dit beroof die regering van broodnodige aksynsbelasting,” sê Moloto.
Batsa sê die tesourie verloor tans daagliks R35 miljoen se inkomste in aksynsbelasting weens die verbod op sigaretverkope in Suid-Afrika.
“Ons was voor die instel van die landwye afsondering die grootste vervaardiger van tabakprodukte in die land. Ons is dit aan ons verbruikers, kliënte, verskaffers en werknemers verskuldig om alles in ons vermoë te doen om die wettige tabakhandel in Suid-Afrika te beskerm en die verbod op tabakprodukte as ŉ dringende saak op te hef, ” sê Moloto.
Die Japan Tabacco International (JTI), groepe en organisasies wat die tabakwaardeketting regoor die land verteenwoordig, insluitend verbruikers, tabakboere en kleinhandelaars, gaan Batsa in dié saak ondersteun.
Soos vroeër berig, het Batsa met die instel van vlak 4 van afsondering die regering ook met regsaksie gedreig. Dit volg nadat Nkosazana Dlamini-Zuma, minister van samewerkende regering en tradisionele sake, einde April in ŉ verrassende wending aangekondig het dat die verbod op die verkoop van tabakprodukte tydens vlak 4 van die afsonderingstydperk steeds geld. Batsa het egter ŉ week daarna besluit om nie voort te gaan met die regstappe nie, nadat hulle ŉ ooreenkoms met die regering bereik het. Die besonderhede van dié ooreenkoms is nie bekend nie.
Fita SA In die nuus Nkosazana Dlamini-Zuma sigarette
Haai siestog…maar net om dit weer te los na n paar dae….almal dreig net hofsake, en dan gebeur daar niks…BAT soek seker nog geld onder die tafel vanaf die ANC regering, want dis wat hul die eerste rondte stil gehou het….
Die tabakverbod is net magsverstoon van die regering. Ek glo teen die tyd dat die verbod uiteindelik gehef word gaan hulle vorendag kom met iets soos “covid tax” op tabakprodukte. Dit moet nie toegelaat word nie want dit was hulle keuse om onnodig biljoene aan belasting te vetloor om onwettige tabakhandel te laat groei. Pateties!
Ek hoop hulle volstaan nou met regsaksie en laat daai kopdoek maantoe vlieg!
Gaan weer hoor hulle wit monopolie kapitaal en rasiste dan kruip hulle weer weg. Ma dis die ouens wat die anc en eff elke keer geld gee vir “donasies” en wat wat
Batsa should learn from Fita. As soon as the circus ignore you, you dig your heel in and bite. Never let ignorance drive you back one step.